ધાર્મિક કાર્યક્રમ જોવામાં મશગૂલ લોકો ચિચિયારીઓ અને ફટાકડાના ધડાકાના આવાજમાં ટ્રેનના હોર્નનો આવાજ સાંભળી શક્યા નહોતા અને પ‌ળવારમાં કાળનો કોળિયો બની ગયા હતા. ઇજાગ્રસ્તોની સંખ્યા ૨૦૦થી વધુ છે જેમાં અનેકની હાલત ગંભીર હોવાથી મૃત્યુઆંક વધી શકે છે. પંજાબ સરકારે ઘટના બાદ મૃતકોના પરિવારજનોને Rs પાંચ-પાંચ લાખનું વળતર આપવાની જાહેરાત કરી છે. વડાપ્રધાન નરેન્દ્ર મોદી સહિતના નેતાઓએ આ ઘટના અંગે દુ:ખ વ્યક્ત કર્યું છે.